***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ: 2610222350 & 2610278259

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**ΚΑΛΑΜΑΤΑ στις εορταστικές εκδηλώσεις της απελευθέρωσης**

**ΑΡΧΑΙΑ ΜΕΣΣΗΝΗ – ΣΤΕΜΝΙΤΣΑ – ΔΗΜΗΤΣΑΝΑ**

**3 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **23/03** | **25/03** |

**1η ημέρα (ΚΥΡΙΑΚΗ 23/03): ΠΑΤΡΑ – ΚΑΛΑΜΑΤΑ**

Συγκέντρωση των εκδρομέων στην πλατεία Τριών Συμμάχων (στην Όθωνος Αμαλίας) και στις 09:00 αναχωρούμε για την Καλαμάτα μια πόλη έκπληξη που σφύζει από ζωή και γίνεται πόλος έλξης για χιλιάδες επισκέπτες καθ’ όλη τη διάρκεια του χρόνου. Με το ιστορικό της κέντρο να απλώνεται κάτω από τη σκιά του κάστρου της και τα νεοκλασικά σπίτια να το πλαισιώνουν, οι βόλτες σε αυτό γίνονται απολαυστικές. Τα φροντισμένα καταστήματα, τα μικρά καφέ και ο σχεδιασμός τους αναδεικνύουν την σύγχρονη όψη της Καλαμάτας, ενώ ο ναός της Υπαπαντής όπου φυλάσσεται η ομώνυμη εικόνα για την οποία ο θρύλος θέλει να βρέθηκε στα ερείπια του ναού που καταστράφηκε το 1770, την καθιστά σημείο ενδιαφέροντος της χριστιανικής πίστης. Όσο για τον πεζόδρομο και την λεωφόρο Ναυαρίνου με το παραλιακό μέτωπο, τα λόγια περιττεύουν αφού φημίζονται σε όλη την Ελλάδα. Συγκεκριμένα όμως, το Σάββατο 23 Μαρτίου η πόλη τιμά με τον καλύτερο τρόπο την απελευθέρωση της. Από τις 15:00 το μεσημέρι και έξω από τον Ιερό Ναό Αγίων Αποστόλων ξεκινούν τα δρώμενα, συμπεριλαμβανομένου και του αγώνα δρόμου που έχει γίνει θεσμός στην Καλαμάτα και ακολουθεί η εντυπωσιακή αναπαράσταση της απελευθέρωσης. Φυσικά, δεν λείπει και η μαθητική παρέλαση με στολές και χορευτικά σχήματα. Ελεύθερος χρόνος στη διάθεση σας να παρακολουθήσετε τις εορταστικές εκδηλώσεις και το απόγευμα μεταφορά και τακτοποίηση στο ξενοδοχείο ΑΚΤΙ TAYGETOS 4\* στην Μικρά Μαντίνεια. Είναι αμφιθεατρικά κτισμένο δίπλα στη θάλασσα με θέα τον σμαραγδένιο Μεσσηνιακό Κόλπο αλλά και το μυθικό Ταΰγετο, λίγα μόλις χλμ από τη Καλαμάτα.

**2η ημέρα (ΔΕΥΤΕΡΑ 24/03): ΚΑΛΑΜΑΤΑ (ΜΟΝΗ ΒΕΛΑΝΙΔΙΑΣ – ΑΡΧΑΙΑ ΜΕΣΣΗΝΗ)**

Πρωινό και αναχώρηση με ειδικά mini-bus για την Μονή Ζωοδόχου Πηγής ή Μονή Βελανιδιάς όπως την γνωρίζουν οι κάτοικοι της Μεσσηνίας. Πρόκειται για μια ιστορική και πολύπαθη μονή. Ξανάνοιξε τις πύλες της πλήρως αποκατεστημένη τον Απρίλιο του 2018. Πρόκειται για μια ιστορική και πολύπαθη μονή. Στις 23 Μαρτίου 1821 οι αγωνιστές της Ελληνικής Επανάστασης (ο αρχιμανδρίτης Παπαφλέσσας -ο οποίος μόνασε στην Βελανιδιά-, ο Νεδουσαίος Νικηταράς, ο Θεόδωρος Κολοκοτρώνης και ο Αναγνωσταράς) ξεκίνησαν για την κατάληψη της πόλης. Έτσι η Καλαμάτα είναι η πρώτη ελληνική πόλη που απελευθερώθηκε από τον τουρκικό ζυγό. Συνεχίζουμε την ενδιαφέρουσα περιήγηση μας στην Μεσσηνία και αναχωρούμε για την αρχαία Μεσσήνη. Ένας εξαιρετικά διατηρημένος αρχαιολογικός χώρος, που ακτινοβολεί πολιτισμό μέσα στους αιώνες. Η πόλη ιδρύθηκε το 369 π.Χ. από το Θηβαίο στρατηγό Επαμεινώνδα. Η Αρχαία Μεσσήνη είναι μια από τις πιο καλά διατηρημένες και σημαντικές πόλεις της αρχαιότητα. Θα επισκεφθούμε το Θέατρο, την Κρήνη Αρσινόη, το Στάδιο, το Εκκλησιαστήριο, την Αγορά, το Ηρώο-Μαυσωλείο και το Αρχαιολογικό Μουσείο, που στεγάζει ορισμένα από τα πιο σημαντικά ευρήματα του Αρχαιολογικού χώρου. Επιστροφή το μεσημέρι στη Καλαμάτα. Για όσους επιθυμούν θα επισκεφθούμε εστιατόριο που φημίζεται για την ντόπια γουρνοπούλα, το παραδοσιακό φαγητό των ντόπιων. Ελεύθερος ο υπόλοιπος χρόνος της ημέρας σας.

**3η ημέρα (ΤΡΙΤΗ 25/03): ΚΑΛΑΜΑΤΑ – ΣΤΕΜΝΙΤΣΑ – ΔΗΜΗΤΣΑΝΑ – ΠΑΤΡΑ**

Πρωινή αναχώρηση για την περιοχή του Μαινάλου όπου θα επισκεφθούμε τη Στεμνίτσα. Κηρυγμένη ως **ιστορικός διατηρητέος οικισμός από το 1985**, αποτελεί ολόκληρη ένα αξιοθέατο για την φυσική της ομορφιά και θέση άλλα κυρίως για την **παραδοσιακή αρχιτεκτονική της**, τα πέτρινα αρχοντικά της, την θέα προς το φαράγγι, τα γραφικά καλντερίμια της, τις παλιές της εκκλησιές και τα παραδοσιακά της καταστήματα**. Συνεχίζουμε την διαδρομή μας** για την Δημητσάνα. Η όμορφη αυτή ιστορική κωμόπολη, οικισμός διατηρητέος και γεμάτος μνήμες και ιστορία, απλώνεται αμφιθεατρικά χτισμένη πάνω σε δυο αντικριστούς λόφους πάνω από το φαράγγι του Λούσιου ποταμού. Είναι ολόκληρη ένα ζωντανό μουσείο παραδοσιακής αρχιτεκτονικής με πετρόκτιστα κτίρια, φιδωτά δρομάκια, γεφύρια, ένα μουσείο ιστορίας, βιβλιοθήκη, μπαρουτόμυλους και το μουσείο Υδροκίνησης. Ελεύθερος χρόνος στη διάθεση σας και το απόγευμα θα αναχωρήσουμε για την Πάτρα.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο ή τρίκλινο**  **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 23/02 με προκαταβολή | 175 € | 230 € |
| Για κρατήσεις που θα γίνουν από τις 24/02 | 190 € | 245 € |

**ΠΕΡΙΛΑΜΒΑΝΟΝΤΑΙ**

* Διαμονή στο ξενοδοχείο AKTI TAYGETOS 4\* με πρωινό σε μπουφέ
* Μεταφορά / περιηγήσεις με πούλμαν σύμφωνα με το πρόγραμμα
* Αρχηγός – συνοδός

**ΣΗΜΕΙΩΣΕΙΣ:**

* **Προκαταβολή για κράτηση θέσης 70 €. Εξόφληση έως 17/03**
* Δεν περιλαμβάνονται: o φόρος διαμονής και ότι ρητά δεν αναφέρεται.
* Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.